cyanic-selkie/wikianc huggingface dataset:
চাঁদপুর বন্দর
সমস্যা
চাঁদপুর বন্দরটি প্রধানত ব্যবহৃত হয় যাত্রী পরিবহনের জন্য। কিন্তু এই বন্দরটিতে গত ২০০ বছরেও কোনো স্থায়ী নৌ-টার্মিনাল নির্মাণ করা হয়নি। যা বন্দরটির যাত্রী পরিবহনকে করে তুলেছে কঠিন। ২০০১ সালে নদীর ভাঙ্গনের ফলে বন্দরটি আরও সমস্যায় পড়ে। কিন্তু এখনও এর কোনো প্রতিকার করা হয়নি।
যাত্রী পরিবহন
এই বন্দর থেকে ঢাকা ও বরিশাল রুটে জাহাজ চলে। এই বন্দরকে ব্যবহার করে বহু মানুষ ঢাকা শহরে পাড়ি দেন।
পণ্য পরিবহন
এই বন্দরটি চট্টগ্রাম বন্দর থেকে দেশের অভ্যন্তরে পণ্য পরিবহনের সময় ব্যবহৃত হয়।
গাজনি বিমানবন্দর
গজনি বিমানবন্দর ( د غزني هوايي ډګر   ;        ) প্রধান গজনী-কান্দাহার হাইওয়ের  আফগানিস্তানের গজনীতে অবস্থিত। এটি গজনী এবং আশেপাশের অন্যান্য আফগানিস্তান প্রদেশের জনগণের সেবা প্রদান করে। বিমানবন্দরটি মূলত বেসামরিক বিমানগুলোর জন্য ব্যবহৃত হয় এবং ২০১৩ সালের শেষের দিক থেকে এখনও এটি বিকাশ করা হচ্ছে।
ইতিহাস
আফগান সরকার সম্প্রতি আন্তর্জাতিক বিমানবন্দরে পরিণত করার সিদ্ধান্ত না নেওয়া পর্যন্ত এটি পূর্বত একটি সামরিক বিমান ক্ষেত্র ছিল। এখানে বর্তমানে একটি রানওয়ে নির্ধারণ করা হয়েছে ১৫/৩৩ নাম্বার সহ এক  দীর্ঘ ।
অদূর ভবিষ্যতে সরকার দুটি রানওয়ে যুক্ত করার পরিকল্পনা করেছে। সামগ্রিক প্রকল্পটি ২০১৪ সালে সম্পন্ন হবে বলে আশা করা হচ্ছে। একটি ছোট বেসরকারী বিমান গজনি বিমানবন্দরের রানওয়েতে অবতরণের পরে ২০১৩ সালের ডিসেম্বরের শেষদিকে প্রকল্পের প্রথম পর্যায়ের উদ্বোধন করা হয়।
৪নং ওয়ার্ড, ঢাকা দক্ষিণ সিটি কর্পোরেশন
৪নং ওয়ার্ড হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-২ এর অন্তর্গত। এটি প্রাক্তন ঢাকা সিটি কর্পোরেশনর ২৭ নং ওয়ার্ড ছিল। ওয়ার্ড নং ৪ ঢাকা মহানগরের সবুজবাগ থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-৯ আসনের অন্তর্গত। এ ওয়ার্ডের বর্তমান কাউন্সিলর হলেন মোঃ জাহাঙ্গীর হোসেন।
বিবরণ
ওয়ার্ড নং ৪ পূর্ব বাসাবো (হোল্ডিং নং- ২৯/১ হতে শেষ), পশ্চিম বাসাবো, উত্তর বাসাবো, দক্ষিণ বাসাবো, উত্তর-পূর্ব বাসাবো, মধ্য বাসাবো, বাসাবো ওহাব কলোনী, মাদার টেক এলাকা নিয়ে গঠিত।
১০৪২
১০৪২ গ্রেগরীয় বর্ষপঞ্জির একটি সাধারণ বছর।
বুনের জেলা
বুনের জেলা (بونیر ولسوالۍ, ضِلع بونیر) পাকিস্তানের খাইবার পাখতুনখোয়া প্রদেশের মালকান্দ বিভাগের একটি জেলা। ১৯৯১ সালে একটি জেলা হওয়ার আগ পর্যন্ত, এটি সোয়াত জেলার একটি তহসিল ছিল। জেলাটির প্রধান ভাষা বা মাতৃভাষা হচ্ছে পশতু, যেখানে জনসংখ্যার প্রায় ৯৬.৬% মানুষ এই ভাষায় কথা বলে থাকে।
তহসিল
বুনের জেলায় বর্তমানে ৬টি তহসিলে রয়েছে:
কেন রিকার্ডস
কেনেথ রয় রিকার্ডস (Ken Rickards; জন্ম: ২২ আগস্ট, ১৯২৩ - মৃত্যু: ২১ আগস্ট, ১৯৯৫) কিংস্টনের রলিংটন টাউন এলাকায় জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৪৮ থেকে ১৯৫১ সময়কালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
প্রথম-শ্রেণীর ক্রিকেট
১৯৪৬ সাল থেকে ১৯৫৮ সাল পর্যন্ত কেন রিচার্ডসের প্রথম-শ্রেণীর খেলোয়াড়ী জীবন চলমান ছিল।
খেলোয়াড়ী জীবনের এক পর্যায়ে ইংল্যান্ডে পেশাদারী লীগে অংশ নেন। সেখানে তিনি দুইটি প্রথম-শ্রেণীর খেলায় অংশগ্রহণের সুযোগ পান। ১৯৫২ সালে কিংস্টন-আপোন-টেমসে ইংরেজ একাদশের বিপক্ষে কমনওয়েথ একাদশের সদস্যরূপে ৬৯ ও অপরাজিত ২৬ রান সংগ্রহ করেন। এরপর, ১৯৫৩ সালে আঘাতে জর্জরিত এসেক্স দলের বিপক্ষে একই দলের সদস্য হিসেবে খেলেন। কেন রিচার্ডস ১২ ও ১৩ রান করেন। তবে, সফরকারী দলের পক্ষে ক্লাইড ওয়ালকট ১১৫ রান তুললেও এসেক্স জয় পেয়েছিল।
আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন কেন রিচার্ডস। ২৭ মার্চ, ১৯৪৮ তারিখে কিংস্টনে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ৩১ ডিসেম্বর, ১৯৫১ তারিখে মেলবোর্নে স্বাগতিক অস্ট্রেলিয়া দলের বিপক্ষে সর্বশেষ টেস্টে অংশ নেন তিনি।
১৯৪৭-৪৮ মৌসুমে গাবি অ্যালেনের নেতৃত্বে এমসিসি দল ক্যারিবীয় দ্বীপপুঞ্জ গমনে আসে। জ্যামাইকার বিপক্ষে সফররত দলটি প্রস্তুতিমূলক খেলায় অংশ নেয়। অপরাজিত ১১২ রানের ইনিংস খেলে তিনি দল নির্বাচকমণ্ডলীর দৃষ্টি আকর্ষণে সক্ষম হন। ফলশ্রুতিতে সিরিজের পঞ্চম টেস্টে অংশগ্রহণের সুযোগ পান। ১৯৪৮-৪৯ মৌসুমে ভারত সফরে যাবার শেষ মুহুর্তে তাকে দলে যুক্ত করা হয়। কিন্তু, টাইফয়েড জ্বরে আক্রান্ত হবার ফলে কোন টেস্টেই তাকে রাখা হয়নি। তাসত্ত্বেও এ সফরে ৩৩.৬৭ গড়ে ৩৩০ রান তুলেছিলেন। তন্মধ্যে, পুনায় পশ্চিম অঞ্চলের বিপক্ষে ৯৯ রান তুলে রান আউটের শিকার হন।
১৯৫০ সালে ইংল্যান্ড গমনের সুযোগ পাননি। মার্চ, ১৯৫১ সালে কিংস্টনে ব্রিটিশ গায়ানার বিপক্ষে ব্যক্তিগত সর্বোচ্চ ১৯৫ রান তুলতে সক্ষম হন। এরফলে, পরবর্তী শীতকালে অস্ট্রেলিয়া গমনে দলে অন্তর্ভুক্ত হন তিনি। এবারও তিনি নিরাশ করেন। সব মিলিয়ে ২০.৪১ গড়ে ২৪৫ রান তুলেছিলেন। সিরিজের চতুর্থ টেস্টে খেলেন। ঐ সিরিজে তার দল অস্ট্রেলিয়ার কাছে ৪-১ ব্যবধানে পরাজিত হয়েছিল।
দলে প্রত্যাখ্যান
জ্যামাইকায় জনমত গড়ে ওঠায় ১৯৫৩-৫৪ মৌসুমে সফরকারী ইংল্যান্ডের বিপক্ষে খেলার জন্যে তাকে ওয়েস্ট ইন্ডিজ দলে ফিরিয়ে আনা হয়। দ্বীপের পক্ষে প্রথম খেলায় লেন হাটনের দলের বিপক্ষে ৭৫ ও ৩৫ এবং দ্বিতীয় খেলায় ০ ও ১ রান করলে ওয়েস্ট ইন্ডিজের দল নির্বাচকমণ্ডলী থেকে উপেক্ষিত হন।
সর্বমোট দুই টেস্টে ৩৪.৬৭ গড়ে ১০৪ রান করেন। অন্যদিকে, সবগুলো প্রথম-শ্রেণীর ক্রিকেটে অংশ নিয়ে ৩৮.৯৬ গড়ে ২০৬৫ রান তুলেন। আক্রমণধর্মী ডানহাতি ব্যাটসম্যানের ভূমিকায় অবতীর্ণ হয়েছিলেন কেন রিচার্ডস। তবে, ওয়েস্ট ইন্ডিজ দলের মাঝারিসারিতে থ্রি ডব্লিউজের উপস্থিতির কারণে তিনি টেস্টে খুবই সীমিত পর্যায়ে অংশগ্রহণের সুযোগ লাভ করেছিলেন।
২১ আগস্ট, ১৯৯৫ তারিখে ৭১ বছর বয়সে জ্যামাইকার কিংস্টন এলাকায় কেন রিচার্ডসের দেহাবসান ঘটে। নিজস্ব ৭২তম জন্মদিনের একদিন পূর্বে তার মৃত্যু হয়।
ইবাদাত
থাম্ব|ইবাদাত আরবি শব্দ। এর অর্থ হলো আনুগত্য, দাসত্ব, গোলামী, বন্দেগি ইত্যাদি। সুতরাং ইবাদাত মানে হচ্ছে বন্দেগি বা গোলামী করা। ইসলামি পরিভাষায় দৈনন্দিন জীবনের সব কাজ-কর্মে আল্লাহর বিধি-বিধান মেনে চলাকে ইবাদত বলা হয়। আল্লাহ কুরআনে ইরশাদ করেন- وَمَا خَلَقْتُ الْجِنَّ وَالْإِنسَ إِلَّا لِيَعْبُدُونِ অর্থাৎ আমি জিন ও মানবজাতিকে কেবল আমারই ইবাদত ছাড়া অন্য কোনো উদ্দেশ্যে সৃষ্টি করিনি। (সূরা যারিয়াত : আয়াত ৫৬) ইবাদাত আরবি আবদ শব্দ থেকে এসেছে। এর অর্থ হলো আনুগত্য, দাসত্ব, গোলামী, বন্দেগি ইত্যাদি। সুতরাং ইবাদাত মানে হচ্ছে বন্দেগি বা গোলামী করা। ইসলামি পরিভাষায় দৈনন্দিন জীবনের সব কাজ-কর্মে আল্লাহর বিধি-বিধান মেনে চলাকে ইবাদত বলা হয়। আল্লাহ কুরআনে ইরশাদ করেন- وَمَا خَلَقْتُ الْجِنَّ وَالْإِنسَ إِلَّا لِيَعْبُدُونِ অর্থাৎ আমি জিন ও মানবজাতিকে কেবল আমারই ইবাদত ছাড়া অন্য কোনো উদ্দেশ্যে সৃষ্টি করিনি। (সূরা যারিয়াত : আয়াত ৫৬)
ইবাদত
ইবাদাত (عبادات) হলো ইবাদাহ এর বহুবচন। ইবাদাহ একাধিক অর্থ থাকলেও এটি ইসলামে উপাসনা পরিচালনার বিধি বা  সমস্ত মুসলমানের নির্ধারিত বয়সের পরে ধর্মীয় উপাসনা কর্তব্য সম্পর্কে ইসলামী আইনশাস্ত্র (ফিকাহ) মেনে তাদের দেহ ও মন পরিচালিত কার।
ইসলাম ধর্মে ইবাদত এর পাঁচটি স্তম্ভ রয়েছে। এই পাঁচটি বিষয়ের উপর দৃঢ় বিশ্বাস স্থাপন করা প্রত্যেক মুসলমানের জন্য ফরজ।
মুনড্রাম পিরাই
মুনড্রাম পিরাই (மூன்றாம் பிறை) ১৯৮২ সালের একটি তামিল চলচ্চিত্র যেটি রচনা ও পরিচালনা করেছিলেন বলু মহেন্দ্র। চলচ্চিত্রটির মুখ্য ভুমিকায় অভিনয় করেছিলেন কমল হাসান এবং শ্রীদেবী, এছাড়াও সহ-অভিনয়শিল্পী হিসেবে সিল্ক স্মিতা, পূর্ণম বিশ্বনাথান এবং ওয়াই. জি. মহেন্দ্রন ছিলেন। চলচ্চিত্রটির সঙ্গীত পরিচালনায় ছিলেন ইলাইয়ারাজা আর গীতিকার ছিলেন কন্নদাস, বৈরামুথু এবং গঙ্গই অমরন। এই চলচ্চিত্রটি কন্নদাসের লেখা শেষ গান বহন করে, কন্নদাস ১৯৮১ সালে মারা যান।
মুনড্রাম পিরাই হচ্ছে একজন স্কুল-শিক্ষক আর. শ্রীনিবাস (কমল হাসান) সম্পর্কে যে ভাগ্যলক্ষ্মী (শ্রীদেবী) নামের একটি মেয়েকে একটি পতিতালয় থেকে তার কেট্টি এলাকার বাসায় নিয়ে আসে, ভাগ্যলক্ষ্মী 'রেট্রোগ্রেড এ্যামনেশিয়া' নামের একটি রোগে ভুগছিল। চলচ্চিত্রটিতে দেখায় যে ভাগ্যলক্ষ্মী কীভাবে তার অতীতের সব কিছু মনে করে ফেলে এবং পরিপূর্ণ সুস্থ হয়ে যায় শ্রীনিবাসের সাহায্যে। মুনড্রাম পিরাইয়ের কাহিনী পরিচালক বলু মহেন্দ্রর নিজের জীবনের সঙ্গে কিছুটা মিলে যায়, বলু মহেন্দ্রর সঙ্গে অভিনেত্রী শোভা'র সঙ্গে সম্পর্কের একটু পরোক্ষ প্রতিফলন এই চলচ্চিত্রে দেখানো হয়, শোভাকে বলু বিয়ে করেছিলেন ১৯৭৮ সালে, আর সে ১৯৮০ সালে মারা যায়। চলচ্চিত্রটির শুটিং হয়েছিল তামিলনাড়ুর 'উটি' এর কাছের একটি ছোট শহর 'কেট্টি'তে, আরও শুটিং হচ্ছিল কর্ণাটকের বেঙ্গালুরুতে। শুটিং শেষ হতে মোট ৩০ দিন লেগেছিল, আর ৩৬,০০০ ফিট চলচ্চিত্র নেগেটিভ লেগেছিল।
মুনড্রাম পিরাই ১৯৮২ সালের ১৯ ফেব্রুয়ারি মুক্তি পেয়েছিল এবং ইতিবাচক সমালোচনামূলক সাড়া পেয়েছিল। চলচ্চিত্রটি ব্যাপকভাবে ব্যবসা-সফল হয়েছিল এবং মাদ্রাজের (বর্তমানে চেন্নাই) এর 'সত্যম থিয়েটার' এ ৩৭৯ দিন ও অন্যান্য থিয়েটারে ২০০ দিন চলেছিল। দুটি জাতীয় চলচ্চিত্র পুরস্কার (ভারত) জিতে ছিলো মুনড্রাম পিরাই, একটি সেরা অভিনেতা (কমল হাসান) এবং আরেকটি সেরা চিত্রগ্রহণ (বলু মহেন্দ্র)। এটি বলুকে ফিল্মফেয়ার পুরস্কার দক্ষিণও এনে দিয়েছিল সেরা পরিচালক হিসেবে এবং পাঁচটি 'তামিলনাড়ু রাজ্য চলচ্চিত্র পুরস্কার' জিতেছিল এই চলচ্চিত্রটিঃ সেরা চলচ্চিত্র, সেরা অভিনেতা (কমল হাসান) এবং সেরা অভিনেত্রী (শ্রীদেবী)। চলচ্চিত্রটি তেলুগু ভাষায় অনুবাদ করা হয়েছিল এবং নাম দেওয়া হয়েছিল বসন্ত কোকিলা। মহেন্দ্র পরে চলচ্চিত্রটিকে হিন্দি ভাষায় পুনঃনির্মাণ করেন এবং তার নাম দিয়েছিলেন সাদমা, যেটি মুক্তি পেয়েছিল ১৯৮৩ সালে এবং ওখানেও কমল এবং শ্রীদেবী একই ধরনের চরিত্রে ছিলেন।
কাহিনী
ভাগ্যলক্ষ্মী, এক যুবতী নারী, একটি পার্টি শেষে গাড়ি-দুর্ঘটনায় পতিত হয় এবং হাসপাতালে ভর্তি হয় বড় ধরনের আঘাত পেয়ে। তাকে চিকিৎসা করানো হয়, তার 'রেট্রোগ্রেড এ্যামনেশিয়া' ধরা পড়ে যেটি হচ্ছে একধরনের মানসিক রোগ, সে তার মাতা-পিতাকে চিনতে পারেনা। তার মানসিক অবস্থা বাচ্চাদের মত হয়ে যায়। চিকিৎসাধীন অবস্থায় তাকে গোপনে গোপনে একটি পতিতালয়ে পতিতা হিসেবে নিয়ে আসা হয়। শ্রীনিবাস (চিনু) চেন্নাইতে তার এক পুরনো বন্ধুর সঙ্গে দেখা করার জন্যে আসে, সেই বন্ধুটি চিনুকে নিয়ে ঐ পতিতালয়টিতে দৈহিক মিলন করার জন্য যায়। পতিতালয়ের সর্দারনী ভাগ্যলক্ষ্মীকে যার নতুন করে নাম রাখা হয়েছে বিজয়া চিনুর কক্ষে পাঠায়। চিনু বুঝতে পারে যে মেয়েটির মানসিক-সমস্যা আছে, সে তার প্রতি মায়া দেখায় এবং দৈহিক মিলন করেনা। চিনু জানতে পারে মেয়েটি একটি ভালো পরিবারের সন্তান, তাকে এখানে গোপনে গোপনে এনে পতিতাবৃত্তিতে নামিয়ে দেওয়া হয়েছে।
চিনু পরের দিনও আসে, পতিতালয়ের সর্দারনীকে টাকা দিয়ে বিজয়াকে তার সঙ্গে বাইরে নিয়ে আসে। তাকে কেট্টি নিয়ে আসে চিনু যেখানে সে স্কুল-শিক্ষক হিসেবে চাকরি করে। চিনু তাকে তার নিজের বাড়িতে নিয়ে তাকে আদর-যত্ন দেওয়া শুরু করে কারণ মেয়েটি একটি রোগে আক্রান্ত। বিজি - চিনু এ নামেই ডাকে মেয়েটিকে, মেয়েটি তার সকল অতীত ভুলে চিনুর সঙ্গ পছন্দ করা শুরু করে। একদিন ঐ এলাকারই এক কাঠুরে (নাম - নেতারাজ) বিজিকে যৌন-নজর দেয় এবং বিজিকে একটি রুমে নিয়ে ধর্ষণ করার চেষ্টা করে, তবে বিজি কোনোমতে পালায়। সে চিনুকে এই ব্যাপারে নালিশ দিলে চিনু মেজাজ ব্যাপক গরম করে প্রায় কাঠুরিয়াটিকে অনেক মারধর করে কিন্তু তার প্রতিবেশী তাকে থামিয়ে দেয় যারা বিজির মাধ্যমে ঘটনাটি জানতে পেরেছিল। চিনুর স্কুল-প্রধানের পত্নী চিনুর প্রতি যৌন-আকর্ষণ বোধ করে, যদিও চিনু তার এ অনুভূতিকে পাত্তা দেয়না।
বিজির পিতা বেদাচলম পুলিশকে তার মেয়ে সম্বন্ধে খবর দেওয়া সহ পত্রিকায় একটি হারানো বিজ্ঞাপন প্রকাশ করেন। চিনু এবং বিজি ট্রেনে করে চেন্নাই থেকে উটি যাওয়ার সময় এক যাত্রী তাদেরকে দেখে ফেলে। চিনু বিজিকে একটি আয়ুর্বেদিক চিকিৎসকের কাছে নিয়ে আসে এবং তাকে সেখানে রেখে আসে। চিনুর অনুপস্থিতিতে পুলিশ তার বাড়ি আসে বিজির খোঁজে। পুলিশ জানতে পারে বিজির চিকিৎসা করানো হচ্ছে এবং তারা সেই চিকিৎসালয়ে যায়। চিনু আসতে ভয় পাচ্ছিল পুলিশের কারণে। চিকিৎসা ভালোভাবে চলতে থাকে আর বিজি পুরোপুরি সুস্থ হয়ে তার দুর্ঘটনা এবং চিনুর কথা পুরোপুরি ভুলে যায়। বেদাচলম আর তার স্ত্রী খুশী হয় আর তারা চিকিৎসকের মাধ্যমে জানতে পারে যে মানুষটি তাকে এখানে এনেছিল সে তাকে অনেক যত্ন করেছে। বেদাচলম পুলিশের কাছ থেকে অভিযোগ তুলে নিয়ে বিজিকে নিয়ে চেন্নাই এর উদ্দেশে যাত্রা কর।
পুলিশ চলে যাওয়ার পর চিনু ঐ গাড়িটির পিছু নেয় যেটিতে বিজি যাচ্ছিল। চিনু গাড়িটি অনুসরণ করতে করতে রেলওয়ে স্টেশন পর্যন্ত পৌঁছে যায় এবং বিজির সাড়া পাবার চেষ্টা করে, তবে সে তাকে চিনতে পারেনা। চিনু বানরের মত নাচতে শুরু করে যেটির ভক্ত ছিল বিজি যখন সে অসুস্থ ছিল, বিজি তারপরেও তাকে চিনতে পারেনা, মনে করে নেয় একটি ভিখারী খাবারের জন্য তার কাছে সাহায্য চাচ্ছে। চিনু চেষ্টা চালিয়ে যায় বিজির সাড়া পাবার জন্য তবে প্রত্যেক ক্ষেত্রে অসফল হয়। ট্রেন চলে যেতে থাকে আর চিনু হতাশ হয়ে আর চেষ্টা করেনা।
বিকাশ
মুনড্রাম পিরাই প্রযোজনা করেছিলেন জি তিয়াগরজন এবং জি সর্বনন, তাদের প্রডাকশন ব্যানার 'সত্য জ্যোতি ফিল্মস' এর মাধ্যমে। এ রামস্বামী এবং ডি বসু যথাক্রমে আর্ট ডিরেকশন এবং সম্পাদনার দায়িত্বে নিয়োজিত ছিলেন। 'কফি উইথ অনু' নামের এক টেলিভিশন শোতে উপস্থাপিকা অনু হাসনকে পরিচালক বলু মহেন্দ্র বলেছিলেন যে চলচ্চিত্রটি তিনি তার স্ত্রী শোভার স্মরণে বানিয়েছেন এবং এটির কাহিনী শোভার আত্মহত্যার ওপর ভিত্তি করে নির্মিত হয়, ১৯৮০ সালে শোভা আত্মহত্যা করেন ১৭ বছর বয়সে। দ্য হিন্দু পত্রিকার লেখক এস শিব কুমার বলেন, চলচ্চিত্রটির শেষে দেখানো শ্রীদেবীর কমল হাসানকে চিনতে না পেরে ছেড়ে চলে যাওয়ার দৃশ্যটি শোভার বলু মহেন্দ্রকে ছেড়ে দেওয়ার ঘটনাটাই পরোক্ষভাবে নির্দেশ করে। সি বি রাও চলচ্চিত্রটির হিন্দি সংস্করণ সাদমা (১৯৮৩) এর রিভিউতে বলেন যে তামিল সংস্করণটিই আসল বাস্তবতা ফুটিয়ে তোলে, অপরদিকে তামিল নামটিও (মুনড্রাম পিরাই) অনেক সুন্দর। সাদমা শব্দের বাংলা অর্থ মানসিক আঘাত আর মুনড্রাম পিরাই এর বাংলা অর্থ হচ্ছে নতুন পূর্ণচন্দ্র দেখা যাওয়ার তৃতীয় দিনে অর্ধচন্দ্র দেখা গিয়েছে।
শুটিং
মুনড্রাম পিরাই চলচ্চিত্রটির শুটিং তামিলনাড়ু প্রদেশের 'উটি' এর কাছে কেট্টি এলাকায় হয়েছিলো। এছাড়া ব্যাঙ্গালোরেও (কর্ণাটক) শুটিং হয়েছিলো। চলচ্চিত্রটি শেষ করতে মোট ৩০ দিন সময় লেগেছিলো।ঐ সময় বলু মহেন্দ্রকে ট্রেন ভাড়া করতে কোনো বেগ পেতে হয়নি এবং বেশি টাকাও দিতে হয়নি; তিনি কমল হাসান এবং শ্রীদেবীর কেট্টি যাওয়ার জন্য একটি ট্রেন ভাড়া করেছিলেন, এবং আরেকটি ট্রেন তাকে ভাড়া করতে হয়েছিলো শেষের সেই হৃদয়বিদারক দৃশ্যের ধারণের জন্য এবং ওটি 'কেট্টি রেলওয়ে স্টেশন'এ ধারণ করা হয়। এই শেষ দৃশ্যের শুটিং এর সময় বৃষ্টি হচ্ছিল, স্ক্রিপ্টে যদিও বৃষ্টির কথা বলা ছিলোনা তাও মহেন্দ্র সিনেমার শুটিং চালিয়ে যাবার সিদ্ধান্ত নিয়েছিলেন এবং কাজ শেষ করেছিলেন বৃষ্টির মধ্যেই। সিনেমা নির্মাণ কাজ শেষে অভিনেত্রী সিল্ক স্মিতার কণ্ঠ অনুরাধা নামের একজন ডাবিং করে দেন কারণ স্মিতা তামিল ভাষা জানতেননা। মহেন্দ্র অনুরাধাকে স্মিতার চরিত্র কি রকম তা ঠিকমত বুঝিয়ে দিয়ে তাকে তারপরে ডাবিং করতে বলেন।
চলচ্চিত্রটি যখন নির্মাণ করা হবে বলে ভাবা হচ্ছিলো তখন এটির প্রযোজনার সঙ্গে যুক্ত মানুষেরা বলাবলি করছিলেন যে একজন তরুণ আরেকজন মানসিক রোগী তরুণীর প্রেমে পড়ে, এরকম কাহিনী দিয়ে চলচ্চিত্র বানালে ভালো ব্যবসা করতে পারবেনা। চলচ্চিত্রটির শুরু এবং শেষ দিকে 'ভায়োলিন মিউজিক' ব্যবহার করা হয়েছিলো। ২০০৬ সালের এপ্রিল মাসে পরিচালক বলু মহেন্দ্র বলেন যে, 'পোনমেনি উরুগুদে' (কমল এবং স্মিতাকে নিয়ে চিত্রিত) গানটি অপ্রয়োজনীয় ছিলো, তিনি গানটি সিনেমায় রাখতে চাননি কিন্তু সিল্ক স্মিতাকে একটু আলাদাভাবে প্রকাশ করার জন্য গানটিকে চলচ্চিত্রে ঢুকান। চলচ্চিত্রটির পূর্ণ দৈর্ঘ্য ছিলো ।
প্রভাব এবং গ্রহণ
মুনড্রাম পিরাই চলচ্চিত্রে একটি তরুণীকে দেখানো হয় যে একটি দূর্ঘটনায় পতিত হয়ে মানসিক ভারসাম্য হারিয়ে বাচ্চাদের মত আচরণ করা শুরু করে। অবদমিত যৌনতা এই চলচ্চিত্রের অন্যতম গুরুত্বপূর্ণ বিষয়, যেমনটি বলু মহেন্দ্রর পূর্ববর্তী চলচ্চিত্র মুদু পানি (১৯৮০) এর মূল বিষয়বস্তুও অবদমিত যৌনতাকে ঘিরেই ছিলো। তাছাড়া এই চলচ্চিত্রের আরেকটি গুরুত্বপূর্ণ বিষয় হলো দুই মূল চরিত্রের মধ্যে যৌন দুশ্চিন্তা থাকে এবং সেটা সমাধিত হয়না। চলচ্চিত্র সমালোচক কে. জেশী মুনড্রাম পিরাইকে শারীরিক এবং মানসিক অক্ষমতা দেখানো হয় এমন অন্যান্য তামিল চলচ্চিত্রের সঙ্গে তুলনা করেছেন যেমন সেতু (১৯৯৯), পিতামাগান (২০০৩), পেরাড়াগান (২০০৪),  চন্দ্রমুখী (২০০৫),  আন্নিয়ান  (২০০৫) এবং সূর্য শিবকুমার অভিনীত গজিনী (২০০৫)। পরিচালক বলুকে ভাগ্যলক্ষ্মী চরিত্রটির রেট্রোগ্রেড এ্যামনেশিয়া সম্বন্ধে জিজ্ঞেস করা হলে তিনি বলেছিলেন কাহিনীকে ঠিকমত ফুটিয়ে তোলার জন্য ওটির প্রয়োজন তিনি অনুভব করেছেন। তামিল চলচ্চিত্র সমালোচক ভরদ্বাজ রঙ্গন কমল হাসানের চরিত্র চিনু সম্বন্ধে বলেন যে, "চিনু বিজির জন্য কত কষ্ট করে, তাকে অনেক আদর যত্ন করে, এত ভালো জেনেও চিনুকে শেষমেশ খারাপ পরিণতি ভোগ করতে হয় যে এত ভালোবাসা দিয়েও শেষে বিজির দ্বারা পরিচয় পায়না'। ভরদ্বাজের একটি বই 'চলচ্চিত্রের দেয়ালের পিছে' তে তিনি কমলের অভিনয়ের প্রশংসা করেন এবং বলেন তার মত অভিনেতা ভারতে খুব কমই দেখা গিয়েছে।
স্ক্রল ডট ইন এর লেখিকা নন্দিনী রামনাথ মুনড্রাম পিরাই সম্বন্ধে বলেন, "চলচ্চিত্রটি আমার দেখা অন্যতম সেরা চলচ্চিত্র যেটাতে প্রত্যেক অভিনেতা-অভিনেত্রী তাদের সেরা পারফরমেন্স দেখিয়েছেন, এছাড়া চলচ্চিত্রটির গান, লোকেশন, সিনেমাটোগ্রাফি, প্রোডাকশন, পরিচালনা সব মিলিয়ে সব কিছুই একদম চমৎকার ছিলো"।
এগিস গ্রুপ
এগিস গ্রুপ (Egis Group) হ'ল ফরাসী ইঞ্জিনিয়ারিং গ্রুপ, যা পরিকাঠামো এবং পরিবহন ব্যবস্থা, পরিকল্পনা, জল এবং পরিবেশের ক্ষেত্রে জড়িত। ইগিস রাস্তাঘাট এবং বিমানবন্দরগুলির জন্য প্রকল্প স্থাপন এবং পরিচালনার ব্যবসায়ের সাথেও জড়িত।
ইতিহাস
৭৫% -২৫% ভিত্তিতে ফরাসী "ক্যাসে দেস ডাপিটস" এবং "আইসিস পার্টনেয়ারস" (এক্সিকিউটিভ অংশীদার এবং কর্মচারীদের শেয়ারহোল্ডিং) এর সহায়ক সংস্থা ইগিস হ'ল পরিবহন, নগরীর জন্য নির্মাণের ক্ষেত্রে কাজ করা একটি পরামর্শ ও ইঞ্জিনিয়ারিং গ্রুপ উন্নয়ন, ভবন, শিল্প, জল, পরিবেশ এবং শক্তি। এই গ্রুপটি প্রকল্পের অর্থায়ন, টোলিং, রাস্তা এবং বিমানবন্দর কার্যক্রমে জড়িত। একীভূতকরণ ইঞ্জিনিয়ারিং এবং আইওসিসের এক নেতা, নির্মাণ ও সিভিল পারমাণবিক প্রকৌশল বিভাগের ফরাসী নেতা এগিসের ১ জানুয়ারী, ২০১১-এ সংযুক্তি থেকে নতুন গোষ্ঠীর ফলাফল।
ডিম থেকে নগর উন্নয়নের ক্ষেত্রে ইঞ্জিনিয়ারিং পরিষেবা সরবরাহ করে, ভবন থেকে পরিবহনের অবকাঠামো পর্যন্ত: হাসপাতাল, তৃতীয় ভবন, স্টেডিয়াম, জাদুঘর, স্টেশন, বিমানবন্দর, ট্রামওয়ে; এবং প্রধান পরিবহন এবং সিভিল ইঞ্জিনিয়ারিং প্রকল্পগুলি: হাই-স্পিড রেলপথ, মোটরওয়েস, পোর্ট টার্মিনাল, সিভিল পারমাণবিক প্রকৌশল ইত্যাদি; পাশাপাশি জল, পরিবেশ এবং ল্যান্ডস্কেপিংয়ের মতো সেক্টর।
দক্ষতা ও সংস্থা
এভিস গ্রুপের বিভিন্ন ক্ষেত্রের আগ্রহ রয়েছে, যা বিস্তৃত পরিসেবা সরবরাহ করে:
পরিবহন
বিল্ডিং এবং নগর উন্নয়ন
শিল্প, শক্তি ও সিভিল ইঞ্জিনিয়ারিং
জল এবং পরিবেশ
উত্তর আমেরিকার ডিম গ্রুপ
এগিস গ্রুপ, এগিস প্রজেক্টস কানাডার মাধ্যমে, ব্রিটিশ কলম্বিয়ার গোল্ডেন ইয়ার ব্রিজ : মেট্রো ভ্যানকুভারের একটি সমস্ত বৈদ্যুতিন টোল সেতু পরিচালনা করে। সিকিউর ইন্টেরেজেন্সি ফ্লো নামে সিএস আমেরিকার একটি কনসোর্টিয়ামের অংশ হিসাবে এগিস গ্রুপকেও নির্বাচিত করা হয়েছিল, এটিআইয়ের জন্য পাইলট ইন্টারঅ্যাপেরিবিলিটি হাব নির্মাণ ও পরিচালনা করার জন্য: টোল ইন্টারঅ্যাপেরিবিলিটির জন্য জোট।
জাহিদ জাভেদ
জাহিদ জাভেদ একজন বাংলাদেশী ক্রিকেটার। তার প্রথম-শ্রেণীর ক্রিকেটে অভিষেক হয় রংপুর বিভাগ ক্রিকেট দলের হয়ে ২০১৩-১৪ সালে জাতীয় ক্রিকেট লীগে ৩০ জানুয়ারী ২০১৪ সালে। তারলিস্ট এ ক্রিকেটে অভিষেক হয় অগ্রণী ব্যাংক ক্রিকেট ক্লাবের হয়ে ২০১৭-১৮ ঢাকা প্রিমিয়ার ডিভিশন ক্রিকেট লিগে ৫ ফেব্রুয়ারি ২০১৮ সালে। তিনি আবাহনী লিমিটেডের হয়ে টি-টোয়েন্টি ক্রিকেটে আত্মপ্রকাশ করেন ২৫ ফেব্রুয়ারি ২০১৯ সালে ঢাকা প্রিমিয়ার বিভাগ টি-টোয়েন্টি ক্রিকেট লিগে ২০১৮-২০১৯ মৌসুমে।
সনৎকুমার ভাদুড়ী
সনৎকুমার ভাদুড়ী একজন বিখ্যাত বাঙালি জাদুকর এবং সাহিত্যিক ।
তাঁর দেখানো বিখ্যাত খেলাগুলির ভিতরে ছিল আগুনের উপর দিয়ে হাঁটা, বিষ পান করা ও জীবন্ত সমাধিতে কয়েকদিন থাকা । তাঁর জাদু নাটক অজন্তা কলকাতায় অভিনীত হয়েছিল । নিজের আবিষ্কৃত কিছু খেলাও তাঁর প্রদর্শনীতে থাকত । তাঁর স্ত্রী মঞ্জুদেবীর সাথে দলবল নিয়ে ভারতের নানা জায়গায় খেলা দেখিয়েছেন । তিনি যোশীমঠের বাবা বৈদ্যনাথ গিরির শিষ্য ছিলেন ।
সনৎকুমার ভাদুড়ী তিনটি ভাষায় গল্প ও কবিতা লিখেছিলেন ।
শঙ্কর ভট্টাচার্য
শঙ্কর ভট্টাচার্য (জন্ম: ১৫ জানুয়ারি ১৯৩৪ - মৃত্যু: ২৭ জুন ২০০০) (ইংরেজি: Shankar Bhattacharya) একজন বাঙালি ভারতীয় চলচ্চিত্র পরিচালক এবং সাহিত্যিক ।
প্রথম জীবন
শঙ্কর ভট্টাচার্য মেদিনীপুরের গড়বেতার ফুলমণিপুরের আদি বাসিন্দা ছিলেন । তার বাবার নাম অনুকূলচন্দ্র ভট্টাচার্য এবং মা সিন্ধুবালা । ছোটোবেলায় বাবা মা মারা যাবার পর তিনি মেদিনীপুরে মামাবাড়িতে বড় হয়েছিলেন । তিনি পড়াশোনা করেছিলেন দিদির শ্বশুরবাড়ি বাঁকুড়া জেলার বিষ্ণুপুরে । বিষ্ণুপুর উচ্চবিদ্যালয় থেকে ম্যাট্রিক পাস করে তিনি কলেজে ভর্তি হয়েছিলেন । সেই সময়েই অর্থাভাবে ডাক বিভাগে চাকরি গ্রহণ করেন । এরপর কিছুদিন বর্ধমানে স্বাস্থ্য বিভাগেও কাজ করেছিলেন । এই সময় থেকেই কবিতা, নাটক গল্প লিখতেন । পরবর্তীকালে তিনি থাকতেন উত্তর ২৪ পরগণার ব্যারাকপুরে
চলচ্চিত্রকর্ম
শঙ্কর ভট্টাচার্য শ্রেষ্ঠ পরিচালক হিসাবে ১৯৭৯ খ্রিষ্টাব্দে এআইসিএ -র পুরস্কার লাভ করেন দৌড় ছবির জন্য ।
তোরাবগঞ্জ ইউনিয়ন
তোরাবগঞ্জ বাংলাদেশের লক্ষ্মীপুর জেলার অন্তর্গত কমলনগর উপজেলার একটি ইউনিয়ন।
প্রশাসনিক কাঠামো
তোরাবগঞ্জ ইউনিয়ন কমলনগর উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম কমলনগর থানার আওতাধীন। এটি জাতীয় সংসদের ২৭৭নং নির্বাচনী এলাকা লক্ষ্মীপুর-৪ এর অংশ।
শিক্ষা প্রতিষ্ঠান
প্রথমিক বিদ্যালয়
১০৪৫
১০৪৫ গ্রেগরীয় বর্ষপঞ্জির একটি সাধারণ বছর।
তোরাবগঞ্জ ইউনিয়ন
যোগাযোগ ব্যবস্থা
লক্ষ্মীপুর থেকে মিনি বাস বা টেক্সি যোগে দক্ষিণে তোরাবগঞ্জ বাজার।
হাট-বাজার
তোরাবগঞ্জ ইউনিয়নের প্রধান হাট-বাজার তোরাবগঞ্জ বাজার। এছাড়াও রয়েছে হাজী ফাজিল মিয়ার হাট,চর লরেন্স বাজার, ইসলামগঞ্জ বাজার এবং রহিমগঞ্জ বাজার।
রামগতি থানা
রামগতি থানা বাংলাদেশের লক্ষ্মীপুর জেলার অন্তর্গত রামগতি উপজেলার একটি থানা।
প্রশাসনিক এলাকাসমূহ
রামগতি উপজেলার ১টি পৌরসভা ও ৮টি ইউনিয়নের প্রশাসনিক কার্যক্রম রামগতি থানার আওতাধীন।
মারুয়ান ফেলাইনি
মারুয়ান ফেলাইনি-বাক্কিউই (জন্ম: ২২ নভেম্বর ১৯৮৭; মারুয়ান ফেলাইনি নামে সুপরিচিত) হলেন একজন বেলজিয়াম ফুটবলার যিনি চাইনিজ ফুটবল ক্লাব শ্যানডং লুনেং তাইশান এবং বেলজিয়াম জাতীয় দলের হয়ে খেলেন।
মরোক্কান পিতামাতার ঘরে জন্মানো ফেলাইনি বিভিন্ন ক্লাবের হয়ে যুবদলে খেলেন। বেলজিয়ান ক্লাব স্ট্যান্ডার্ড লিগের হয়ে প্রথম ডিভিশন ও ইবোনি শু শিরোপা জেতার পর, ইংলিশ ক্লাব এভারটন তাকে তাদের দলে নেয়। তিনি ২০০৮-০৯ মৌসুমে এভারটনের সেরা তরুণ খেলোয়াড় নির্বাচিত হন।
এভারটনে ৫ বছর কাটানোর পর, ২০১৩ সালের সেপ্টেম্বর মাসে, ইংলিশ জায়ান্ট ম্যানচেস্টার ইউনাইটেড £২৭.৫ মিলিয়ন ইউরোর বিনিময়ে তাকে এভারটন থেকে তাদের দলে নিয়ে আসে।
ক্লাব
(২০১৩ সালের ৩০শে ডিসেম্বরে সংশোধিত)
১০৪৪
১০৪৪ গ্রেগরীয় বর্ষপঞ্জির একটি অধিবর্ষ।
১০৪৬
১০৪৬ গ্রেগরীয় বর্ষপঞ্জির একটি সাধারণ বছর।
এটিএন বাংলা
এটিএন বাংলা একটি উপগ্রহ-ভিত্তিক বাংলা ভাষার টেলিভিশন চ্যানেল। এটির স্টুডিও ঢাকার কাওরান বাজার-এ ওয়াসা ভবনে। চ্যানেলটি সঞ্চারিত হয় দক্ষিণ এশিয়া, মধ্যপ্রাচ্য, ইউরোপ, এবং উত্তর আমেরিকার মধ্যে। চ্যানেলের একটি আয়োজন বিস্তৃত খবর, চলচ্চিত্র, নাটক, টক শো সহ সমসাময়িক আরও বিভিন্ন উপলব্ধ। চ্যানেলটির সম্প্রচার শুরু হয় ১৫ জুলাই, ১৯৯৭ সালে। ইউরোপ থেকে সম্প্রচার শুরু করে ২০০১ সালে। চ্যানেলটি ১৬ আগস্ট ২০০১ থেকে সংবাদ সম্প্রচার করা শুরু করে।
২০১৬ সালে, এটিএন বাংলা ইউকে চ্যানেলটি দেশীয় পণ্য নিবেশ সংক্রান্ত বিধি লঙ্ঘনের কারণে ব্রিটিশ টেলিযোগাযোগ নিয়ন্ত্রক অফকম কর্তৃক তিরস্কৃত হয়। এটিএন বাংলা এই যুক্তি দিয়ে লঙ্ঘন হয়নি বলার চেষ্টা করেছিল যে এটির স্থানীয় সংস্থা নিবেশ থেকে সরাসরি উপকৃত হয় নি (যেহেতু উপস্থাপিত ব্র্যান্ডগুলি ইউরোপে কাজ করে না), কিন্তু অফকম তারপরেও চ্যানেলটিকে সম্প্রচারের কোড লঙ্ঘনের জন্য অ‌ভিযুক্ত করে।
ইতিকথা
এটিএন বাংলা চ্যানেলের সভাপতিত্বে আছেন ড.মাহফুজুর রহমান। এটিএন বাংলা প্রচারিত আমরাও পারি আন্তর্জাতিক শিশু দিবস উৎসবে ২০০৪ সালে ব্রডকাস্টিং পুরস্কার ৩২তম আন্তর্জাতিক এমি অ্যাওয়ার্ডস জিতেছিল। তথ্যচিত্র বাংলাদেশ থেকে তের থেকে উনিশ বছর বয়সের নির্মাতাদের পরিচালনায় ছোট চলচ্চিত্র, এখানে অধিশ্রয় করে ট্রেন দুর্যোগ প্রতিরোধকারী একটি সত্য ঘটনা আবুল খায়ের নামে ৯ বছরের এক বালকের গায়ের লাল জামা খুলে একটি যাত্রীবাহী ট্রেন'কে বড় দুর্ঘটনার কবল থেকে বাঁচায়।
এটিএন বাংলা প্রতিষ্ঠার কথা
ড. মাহফুজুর রহমান তৈরি পোশাক রপ্তানির ব্যবসার সুবাদে আশি ও নব্বইয়ের দশকে কাপড় কিনতে ভারতের মুম্বাই (তৎকালীন বোম্বে) যেতেন। মুম্বাইয়ে তখন জিটিভি, এটিএন মিউজিক এবং চেন্নাইয়ে (তৎকালীন মাদ্রাজ) সান টিভিসহ ভারতে অল্প কয়েকটি টিভি চ্যানেল ছিল। মুম্বাইয়ের একজন ব্যবসায়ী মাহফুজুর রহমানকে জিটিভি অফিসে নিয়ে গিয়েছিলেন। সেটা দেখার পরই বাংলাদেশে একটি চ্যানেল করার কথা চিন্তা করেন তিনি। তখন রপ্তানির কাজে তিনি ইউরোপও যেতেন। ইতালি ও জার্মানিতে তিনি ওই দেশের নিজস্ব ভাষায় অনুষ্ঠান সম্প্রচার দেখে বাংলা ভাষায় একটা চ্যানেল করতে আরও অনুপ্রাণিত হন। এরপর মুম্বাইয়ে জিটিভি কর্তৃপক্ষকে বাংলা ভাষায় একটি অনুষ্ঠান চালানোর প্রস্তাব দেন, কিন্তু তারা রাজী হয়নি। এরপর সেখানকার এটিএন মিউজিক চ্যানেলে গেলেন। সিদ্ধার্থ শ্রীবাস্তব চ্যানেলটির দায়িত্বে ছিলেন। তাকে সন্ধ্যা ৭টা থেকে ৮টা পর্যন্ত বাংলা ভাষায় অনুষ্ঠান সম্প্রচারের জন্য রাজী করালেন মাহফুজুর রহমান। তারা ভারতের বাইরে হংকংয়ে বাংলা অনুষ্ঠান সম্প্রচারে রাজী হয়। ওই এক ঘণ্টার জন্য এক লাখ ডলার দিতে হতো। ওই সময়ে বাংলা নাটক ও গানের অনুষ্ঠান সম্প্রচার হতো। এসব অনুষ্ঠান বাংলাদেশে নির্মাণ করে বেটা ক্যাসেটের মাধ্যমে হংকংয়ে পাঠানো হতো। তবে মামলা সংক্রান্ত জটিলতায় এটিএন মিউজিক চ্যানেলটি এক সময় বন্ধ হয়ে যায়। এরপর সিঙ্গাপুরের এক মেলায় থাইল্যান্ডের থাইকম স্যাটেলাইট কোম্পানি মাহফুজুর রহমানকে থাইল্যান্ডের টেলিপোর্টের মাধ্যমে বাংলাদেশে অনুষ্ঠান সম্প্রচারের ব্যবস্থা করে দেওয়ার প্রস্তাব দেন। এরপর তাদের মধ্যে চুক্তি স্বাক্ষর হয় এবং বাংলাদেশের এটিএন বাংলা চ্যানেলের সম্প্রচার শুরু হয়। ভারতের বন্ধ হওয়া এটিএন মিউজিক থেকেই চ্যানেলের নাম ধার করেন মাহফুজুর রহমান। এরপর খবর চালানার জন্য বাংলাদেশ সরকারের কাছে আবেদন করে  এটিএন বাংলা । আওয়ামী লীগ সরকার ২০০১ সালে তত্ত্বাবধায়ক সরকারের কাছে ক্ষমতা ছাড়ার তিন ঘণ্টা আগে আর্থ স্টেশন বসানোর ও খবর সম্প্রচারের অনুমোদন দেয় এটিএন বাংলাকে। এভাবেই জন্ম হয় এটিএন বাংলা চ্যানেলটির।
মোশাররফ করিম
কে এম মোশাররফ করিম (জন্ম ২২ আগস্ট ১৯৭১) একজন বাংলাদেশী অভিনেতা, তার অভিনীত প্রথম নাটক অতিথি। তিনি বাংলা চলচ্চিত্রেও অভিনয় করেছেন। তার প্রথম অভিনীত চলচ্চিত্র জয়যাত্রা। পরবর্তীতে তিনি রূপকথার গল্প (২০০৬), দারুচিনি দ্বীপ (২০০৭), থার্ড পারসন সিঙ্গুলার নাম্বার (২০০৯), প্রজাপতি (২০১১), টেলিভিশন (২০১৩), জালালের গল্প (২০১৫), এবং অজ্ঞাতনামা (২০১৬), হালদা(২০১৭), কমলা রকেট (২০১৮) চলচ্চিত্রে অভিনয় করেন।
২০০৮ সালে দেয়াল আলমারি, ২০১২ সালে জর্দ্দা জামাল, ২০১৩ সালে সেই রকম চা খোর নাটকে অভিনয়ের জন্য মেরিল-প্রথম আলো পুরস্কার-এ সমালোচকদের বিচারে শ্রেষ্ঠ পুরুষ টিভি অভিনয়শিল্পীর পুরস্কার অর্জন করেন। এছাড়া ২০০৯ সালে হাউজফুল, ২০১১ সালে চাঁদের নিজস্ব কোন আলো নেই, ২০১৩ সালে সিকান্দার বক্স এখন বিরাট মডেল, ২০১৪ সালে সেই রকম পানখোর, এবং ২০১৫ সালে সিকান্দার বক্স এখন নিজ গ্রামে নাটকে অভিনয়ের জন্য মেরিল-প্রথম আলো পুরস্কার-এ তারকা জরিপে শ্রেষ্ঠ পুরুষ টিভি অভিনয়শিল্পীর পুরস্কার অর্জন করেন। ২০১৫ সালে তিনি পর্তুগালের আভাঙ্কা চলচ্চিত্র উৎসবের ১৯তম আসরে জালালের গল্প চলচ্চিত্রে অভিনয়ের জন্য পুরস্কৃত হন।    ২০২১ সালে মহানগর ওয়েব ধারাবাহিকে অভিনয় করে প্রশংসা কুড়ান তিনি।
প্রাথমিক জীবন
মোশাররফ করিম ১৯৭১ সালের ২২ আগস্ট বাংলাদেশের ঢাকায় জন্মগ্রহণ করেন। তার পৈতৃক বাড়ি বরিশালের গৌরনদী থানার পিঙ্গলাকাঠী গ্রামে। বাংলাদেশী ইংরেজি দৈনিক ডেইলি স্টার-এ দেয়া এক সাক্ষাৎকারে তিনি বলেন যে তার অভিনয়ে দক্ষতা জন্ম নেয় তার স্কুল থিয়েটারে। ১৯৮৬ সালে মাধ্যমিক পাশ করেন। তখন থেকে তার অভিনয়ের প্রতি ভালবাসা অন্য মাত্রা নেয় ও তিনি তারিক আনাম খান-এর নাট্যকেন্দ্র মঞ্চদলে যোগদান করেন। তিনি এখনও এই নাট্যদলের সদস্য।
টেলিভিশন
২০১৫ সালের ঈদুল ফিতরে প্রচারিত হয় চাঁদের চন্দ্রবিন্দু নেই নাটকটি। এতে তার বিপরীতে অভিনয় করেন আজমেরী আশা। আরটিভিতে প্রচারিত হয় শামস করিম পরিচালিত নাটক হিটার। ঈদুল আযহায় এনটিভিতে প্রচারিত হয় তুহিন হোসেন পরিচালিত প্রেম অথবা দুঃস্বপ্নের রাত-দিন। এই নাটকে তিনি প্রথমবারের মত তার বিপরীতে অভিনয় করেন চিত্রনায়িকা পূর্ণিমা। আরটিভিতে প্রচারিত হয় 'সিকান্দার বক্স' সিরিজের শেষ খণ্ডসিকান্দার বক্স এখন নিজ গ্রামে। সিকান্দার বক্স এখন নিজ গ্রামে নাটকে অভিনয়ের জন্য তারকা জরিপে শ্রেষ্ঠ পুরুষ টিভি অভিনয়শিল্পী বিভাগে মেরিল-প্রথম আলো পুরস্কার লাভ করেন। ২০১৬ সালে অভিনয় করেন আমার ইচ্ছে করে না, হাইপথেসিস নাটকে। মুন্সী প্রেমচাঁদের গল্প অবলম্বনে নির্মিত ঘাট কাপড় টেলিফিল্মে এক মাতালের চরিত্রে অভিনয় করেন। এছাড়া অভিনয় করেন লড়াই, ঝামেলা আনলিমিটেড, এই কূলে আমি আর ওই কূলে তুমি, বহুরূপী ধারাবাহিক নাটকে।  ঈদুল ফিতরে চ্যানেল আই তার অভিনীত সাতটি নাটক নিয়ে 'মোশাররফ করিম কমেডি ফেস্ট' প্রচার করে ঈদের সাতদিন। নাটক সাতটি হল চোরের একদিন, প্রেমের নাম বেদনা, মায়াবতী, কারেন্ট গেলে ভয় পাবেন না, পাপ, একটা লাইক দেবেন প্লিজ, ও জ্বি স্যার ঠিক বলছেন। আরটিভিতে প্রচারিত হয় আজাদ কালাম পরিচালিত যমজ ৫। এছাড়া বাংলাভিশনে প্রচারিত অ্যাভারেজ আসলাম, বৈশাখীতে প্রচারিত কিড সোলায়মান, আরটিভিতে প্রচারিত তলোয়ার এবং অন্য একটি চ্যানেলে প্রচারিত চান্স মাস্টার খণ্ড ধারাবাহিক নাটকে অভিনয় করেন।
২০১৯ সালের নভেম্বর মাসে বাংলাভিশনে প্রচারিত ও ডাক্তার নাটকে তাকে একজন ডাক্তারের ভূমিকায় দেখা যায়, যিনি তার এক রোগীর সাথে আসা তার বোনের (সারিকা সাবাহ) প্রেমে পড়েন। বিজয় দিবসে নাগরিক টিভিতে তাকে সৈয়দ শামসুল হকের মুক্তিযুদ্ধভিত্তিক উপন্যাস অবলম্বনে নির্মিত নীল দংশন নাটকে অভিনয় করতে দেখা যায়।
চলচ্চিত্র
মোশাররফ করিম নাটকের পাশাপাশি চলচ্চিত্রেও অভিনয় করেছেন। ২০০৪ সালে আমজাদ হোসেন রচিত উপন্যাস অবলম্বনে তৌকির আহমেদ নির্মিত জয়যাত্রা চলচ্চিত্রে একজন ময়রার চরিত্রে অভিনয় করেন। এটি তার অভিনীত প্রথম চলচ্চিত্র। ২০০৬ সালে তিনি আবার তৌকির আহমেদ পরিচালিত রূপকথার গল্প-এ অভিনয় করেন। এই চলচ্চিত্রে তিনি একজন পকেটমার চরিত্রে অভিনয় করেন। পরের বছর জনপ্রিয় কথাসাহিত্যিক হুমায়ূন আহমেদ রচিত দারুচিনি দ্বীপ উপন্যাস অবলম্বনে নির্মিত দারুচিনি দ্বীপ-এ অভিনয় করেন। এই ছায়াছবিটিও পরিচালনা করেছেন তৌকির আহমেদ। ২০০৯ সালে তিনি মোস্তফা সরয়ার ফারুকী পরিচালিত থার্ড পারসন সিঙ্গুলার নাম্বার ছায়াছবিতে নুসরাত ইমরোজ তিশার বিপরীতে অভিনয় করেন। ২০১১ সালে মুক্তিপ্রাপ্ত প্রজাপতি ছায়াছবিতে কেন্দ্রীয় চরিত্রে অভিনয় করেন। মোহাম্মদ মোস্তফা কামাল রাজ পরিচালিত এই ছায়াছবিতে তিনি মৌসুমীর বিপরীতে অভিনয় করেন। ২০১৩ সালে তিনি মোস্তফা সরয়ার ফারুকী পরিচালিত টেলিভিশন ছায়াছবিতে অভিনয় করেছেন। পরবর্তীতে তিনি অভিনয় করেন আবু শাহেদ ইমন পরিচালিত আলোচিত চলচ্চিত্র জালালের গল্প-এ। চলচ্চিত্রটি কয়েকটি আন্তর্জাতিক চলচ্চিত্র উৎসবে প্রদর্শিত হয়। ২০১৫ সালে এই চলচ্চিত্রে জালালের বড় ভাই চরিত্রে অভিনয় করে তিনি আভাঙ্কা চলচ্চিত্র উৎসবের ১৯তম আসরে শ্রেষ্ঠ অভিনেতার পুরস্কার অর্জন করেন। ২০১৬ সালে তিনি তৌকির আহমেদ পরিচালিত চতুর্থ চলচ্চিত্র অজ্ঞাতনামায় একজন পুলিশ কর্মকর্তার ভূমিকায় অভিনয় করেন। পরের বছর তিনি তৌকিরের পরিচালনায় হালদা চলচ্চিত্রে জেলে বদিউজ্জামাল চরিত্রে অভিনয় করেন। দেশের বৃহত্তম প্রাকৃতিক মৎস্য প্রজনন কেন্দ্র হালদা নদীকে ঘিরে ছবিটি নির্মিত হয়েছে। তার অভিনীত নূর ইমরান মিঠু পরিচালিত কমলা রকেট চলচ্চিত্রটি ঐতিহ্যবাহী গোয়াতে অনুষ্ঠিত ভারতীয় আন্তর্জাতিক চলচ্চিত্র উৎসবের ৪৯তম আয়োজনে প্রদর্শিত হয়। এই চলচ্চিত্রে অভিনয়ের জন্য তিনি ৪২তম জাতীয় চলচ্চিত্র পুরস্কারে শ্রেষ্ঠ কৌতুকাভিনয়শিল্পী বিভাগে পুরস্কারের জন্য ঘোষিত হন, কিন্তু তিনি চরিত্রটি কৌতুক চরিত্র নয় দাবী করে এই পুরস্কারটি প্রত্যাখ্যান করেন।
পণ্যদূতের ভূমিকা
মোশাররফ ২০১৬ সালের ফেব্রুয়ারি মাসে বাংলাদেশের শীর্ষস্থানীয় হাউজহোল্ড প্লাস্টিক ও ফার্নিচার সামগ্রী প্রস্তুতকারী আরএফএলের সহযোগী প্রতিষ্ঠান ডিউরেবল প্লাস্টিক লিমিটেডের পণ্যদূত বা ব্র্যাণ্ড অ্যমব্যাসেডর নিযুক্ত হন।
সমালোচনা
২০১৮ সালে বাংলাদেশের একটি জাতীয় স্যাটেলাইট টিভি চ্যানেলে ‘জাগো বাংলাদেশ’ অনুষ্ঠানে তিনি ইসলাম ধর্মের গুরুত্বপূর্ণ বিধান পর্দা নিয়ে বিরূপ মন্তব্য করে সমালোচিত হন। ধর্মীয় অনুভূতিতে আঘাত দেওয়ায় পরবর্তীতে তিনি ক্ষমা চান।
পারিবারিক জীবন
মোশাররফ করিম ২০০৪ সালের ৭ই অক্টোবর রোবেনা রেজা জুঁই কে বিয়ে করেন। জুঁইও নাট্য অভিনয়শিল্পী। তাদের একমাত্র সন্তান রোবেন রায়ান করিম।
উপস্থাপক
মেরিল-প্রথম আলো পুরস্কার
পুরস্কার ও মনোনয়ন
! colspan="5"| তারকা জরিপ পুরস্কার
সুধাংশু সিং দেও
সুধাংশু সিং দেও (জন্ম্: ১৯২৭ - মৃত্যু: ২০ জুলাই ২০০১) (ইংরেজি: Sudhanshu Singh Deo) একজন বিখ্যাত ভারতীয় ছৌ-নৃত্য শিল্পী ।
সুধাংশু সিং দেও ঝাড়খন্ডের নিবাসী । তিনি বারো বছর বয়স থেকে ছৌ নাচ শিখতে আরম্ভ করেন । পরবর্তী কালে তিনি রয়্যাল স্কুল অফ ছৌ ডান্স -এর ডিন নিযুক্ত হন । তিনি ছৌ নাচকে জনপ্রিয় করার জন্য সারাজীবন চেষ্টা করেছেন ।
১৯৬৮ খ্রিষ্টাব্দে তিনি সঙ্গীত নাটক আকাদেমি পুরস্কার পান । ১৯৯১ খ্রিষ্টাব্দে ভারতের রাষ্ট্রপতি তাকে পদ্মশ্রী সম্মানে ভূষিত করেন ।
জি এম মুশফিকুর রহমান
জি এম মুশফিকুর রহমান বীর উত্তম (১৯৬৬-১৯৮৯) বাংলাদেশ সেনাবাহিনীর একজন লেফটেন্যান্ট ছিলেন।
জন্ম ও প্রাথমিক জীবন
৩০ নভেম্বর ১৯৬৬ সাতক্ষীরা জেলার পারুলীয়া গ্রামে জন্ম গ্রহণ করেন। তার পিতার নাম মো. আব্বাস আলী গাজী। তিনি বাংলাদেশ সেনাবাহিনীর ১৫তম বিএমএ লংকোর্সে যোগদান করেন এবং প্রশিক্ষণ শেষে ১ ফিল্ড রেজিমেন্ট আর্টিলারিতে কমিশনপ্রাপ্ত হন। তিনি বাঘাইহাট জোনের লক্ষ্মীছড়ি ক্যাম্পের কমান্ডার হিসেবে দায়িত্বরত ছিলেন।
মৃত্যু
জি এম মুশফিকুর রহমান ফিল্ড রেজিমেন্ট আর্টিলারির অফিসার ছিলেন। ১৯৮৯ সালে ১, ফিল্ড রেজিমেন্ট আর্টিলারি তখন পার্বত্য চট্টগ্রামে অপারেশনের দায়িত্বে নিয়োজিত ছিলেন। প্রতিদিনই শান্তিবাহিনীর সদস্যদের সাথে নিরাপত্তা বাহিনীর সংঘর্ষ হতো। ৮ সেপ্টেম্বর ১৯৮৯ রাতে জি এম মুশফিকুর রহমান লক্ষ্মীছড়ি আর্মি ক্যাম্প থেকে ১৭ জন রেইডার্স নিয়ে চেলাছড়ার উদ্দেশ্যে রওয়ানা করেছিলেন। ক্যাম্পে যাবার পথে শান্তিবাহিনীর পুঁতে রাখা বোমা বিস্ফোরণে হারান তিনি সহ ৩ জন।
বীর উত্তম খেতাব লাভ
২৪ সেপ্টেম্বর তাকে 'বীর উত্তম' উপাধিতে ভূষিত করা হয়। মুক্তিযুদ্ধের পর প্রথম ব্যক্তি হিসেবে 'বীর উত্তম' উপাধি পান তিনি।
জীবাণু নিরোধক
থাম্ব|বিচিত্র রকম ব্যাকটেরিয়ার জীবাণু নিরোধ পরীক্ষা জীবাণু নিরোধক বলতে এমন কিছু সক্রিয় রাসায়নিক যৌগকে বোঝায় যেগুলি জীবাণু বা অণুজীব নাশ করতে পারে বা এগুলির প্রজনন ও বৃদ্ধি ব্যাহত করতে পারে। জীবাণু নিরোধকগুলিকে তিনটি প্রধান শ্রেণীতে ভাগ করা যায়। প্রথম শ্রেণীটি হল সংক্রমণ নিবারক (Disinfectant), যেমন বিরঞ্জক বা ব্লিচ (bleach)। এগুলি বাছবিচারহীনভাবে জীবাণুর সাথে সাথে সজীব মানবকোষ ও প্রাণীকোষেরও ক্ষতি করে বলে এগুলিকে কেবল নির্জীব পৃষ্ঠতলে উপস্থিত বিপুল সংখ্যক প্রকারের জীবাণু ধ্বংস করার কাজে ব্যবহার করা হয়, যাতে রোগের বিস্তারলাভ প্রতিরোধ করা যায়। দ্বিতীয় শ্রেণীটি হল পচন নিবারক (Antiseptic); এগুলিও বাছবিচারহীনভাবে জীবকোষ আক্রমণ করে বলে এগুলিকে জীবদেহের বহিঃস্থ পৃষ্ঠতলে প্রয়োগ করা হয় (উদাহরণস্বরূপ শল্যচিকিৎসার সময়) যাতে রোগসংক্রমণ না হয়। তৃতীয় শ্রেণীটি হল জীবাণু নিরোধক ঔষধ যেগুলি জীবদেহের অভ্যন্তরে জীবাণুদের বিরুদ্ধে কাজ করে।
জীবাণু নিরোধক ঔষধগুলিকে এগুলির উদ্দীষ্ট জীবাণুগুলির উপর ভিত্তি করে শ্রেণীবদ্ধ করা যায়। যেমন ভাইরাস নিরোধক বিভিন্ন ভাইরাসের বিরুদ্ধে, ব্যাকটেরিয়া নিরোধক বা অ্যান্টিবায়োটিক ঔষধ ব্যাকটেরিয়ার বিরুদ্ধে, ছত্রাক নিরোধক ঔষধ বিভিন্ন ছত্রাকের বিরুদ্ধে এবং পরজীবী নিরোধক ঔষধগুলিকে বিভিন্ন পরজীবীর সংক্রমণের বিরুদ্ধে ব্যবহার করা হয়। আবার জীবাণু নিরোধকগুলিকে এগুলির কর্মপ্রকৃতি অনুযায়ীও শ্রেণীবদ্ধ করা যায়। যেসব সক্রিয় পদার্থ জীবাণুকে নাশ বা হত্যা করতে পারে তাদেরকে জীবাণুনাশক বলে। অন্যদিকে যেসব ক্রিয়াকারক শুধুমাত্র জীবাণুদের বৃদ্ধি ব্যাহত করে, তাদেরকে জীবাণু জড়কারক বলে। যেমন ব্যাকটেরিয়া নিরোধকদেরকে দুইটি উপশ্রেণীতে ভাগ করা যায় – ব্যাকটেরিয়ানাশক, যাদের কাজ ব্যাকটেরিয়াদের ধ্বংস করা এবং ব্যাকটেরিয়া জড়কারক, যাদের কাজ ব্যাকটেরিয়ার বৃদ্ধি ধীর করা বা ব্যাহত করা। এছাড়া কিছু বৃহৎ ব্যাপ্তির নিরাময়মূলক ঔষধ আছে, যেগুলি একাধিক শ্রেণী জীবাণু বিরুদ্ধে কার্যকর (যেমন অ্যাজিথ্রোমাইসিন)।
জীবাণু নিরোধক ঔষধগুলি প্রাকৃতিকভাবে জীবদেহে প্রস্তুত হতে পারে, যেমন ছত্রাক থেকে পেনিসিলিন, ব্যাকটেরিয়া থেকে টেট্রাসাইক্লিন ও এরিথ্রোমাইসিন নামক জীবাণু নিরোধকগুলি পাওয়া যায়। আবার এগুলিকে কৃত্রিম উপায়ে (সালফোন্যামাইড ও ফ্লুরোকুইনোলোন) বা অর্ধ-কৃত্রিম উপায়ে (অ্যামক্সিসিলিন, ক্ল্যারিথ্রোমাইসিন এবং ডক্সিসাইক্লিন) প্রস্তুত করা হতে পারে। জীবাণু নিরোধক ঔষধ দিয়ে রোগ সংক্রমণ সারানোকে জীবাণুরোধী রাসায়নিক চিকিৎসা বলা হয়। অন্যদিকে জীবাণু নিরোধক ঔষধ দিয়ে রোগ সংক্রমণ প্রতিরোধ করাকে জীবাণুরোধী প্রতিরোধমূলক চিকিৎসা বলা হয়।
পরিভাষা
• অণুজীব - microbe
• ছত্রাক নিরোধক - antifungal
• জীবাণু - microbe
• জীবাণু জড়কারক - microbiostatic agent
• জীবাণু নিরোধক - antimicrobial
• জীবাণু নিরোধক ঔষধ - antimicrobial medicine
• জীবাণুরোধী প্রতিরোধমূলক চিকিৎসা - antimicrobial prophylaxis
ট্রান্সনিস্ট্রিয়া
ট্রান্সনিস্ট্রিয়া (Transnistria ;Приднестровская Молдавская Республика) আনুষ্ঠানিকভাবে প্রিডনেস্ট্রোভীয় মলদোভীয় প্রজাতন্ত্র (পিএমআর), ডিনিস্টার নদী এবং ইউক্রেনীয় সীমান্তের মধ্যে জমির সংকীর্ণ অংশে একটি বিচ্ছিন্ন রাষ্ট্র। তবে আন্তর্জাতিকভাবে এটি মলদোভার অংশ হিসাবেই স্বীকৃত। এর রাজধানী এবং বৃহত্তম শহর হলো তিরাসপোল। ট্রান্সনিস্ট্রিয়াকে কেবলমাত্র তিনটি স্বীকৃত অচেনা বিচ্ছিন্ন রাজ্য দ্বারা স্বীকৃত করা হয়েছে, সেগুলো হলো: আবখাজিয়া, আর্টসখ এবং দক্ষিণ ওশেতিয়া। ট্রান্সনিস্ট্রিয়াকে মলদোভা প্রজাতন্ত্র ট্রান্সনিস্ট্রিয়া স্বায়ত্তশাসিত আঞ্চলিক ইউনিট হিসেবে বিশেষ আইনি মর্যাদা (রোমানীয়: Unitatea teritorială autonomă cu statut juridic special Transnistria) বা Stînga Nistrului ("ডিনিস্টার এর বাম তীর") হিসাবে মনোনীত করেছে।
জীবাণু নিরোধক
পরিভাষা
• জীবাণুরোধী রাসায়নিক চিকিৎসা - antimicrobial chemotherapy
ট্রান্সনিস্ট্রিয়া
এই অঞ্চলের উৎপত্তি মলদোভীয় স্বায়ত্তশাসিত সোভিয়েত সমাজতান্ত্রিক প্রজাতন্ত্র থেকে পাওয়া যায় যা ইউক্রেনীয় এসএসআরের মধ্যে ১৯২৪ সালে গঠিত হয়েছিল। দ্বিতীয় বিশ্বযুদ্ধের সময়, সোভিয়েত ইউনিয়ন মলদোভীয় এসএসআর-এর কিছু অংশ নিয়েছিল, যা পরবর্তিতে বিলীন হয়ে গিয়েছিল এবং ১৯৪০ সালে মলদোভীয় সোভিয়েত সমাজতান্ত্রিক প্রজাতন্ত্র গঠনের জন্য রোমানিয়ার বেসারাবিয়া রাজ্যের অংশ হয়। এই অঞ্চলের বর্তমান ইতিহাস সোভিয়েত ইউনিয়নের ভেঙে যাওয়ার মধ্যে ১৯৯০ সালের, যখন প্রিডনেস্ট্রোভীয় মলদোভীয় সোভিয়েত সমাজতান্ত্রিক প্রজাতন্ত্র প্রতিষ্ঠিত হয়েছিল এই আশায় যে এটি সোভিয়েত ইউনিয়নের মধ্যেই থাকবে যদি মলদোভা রোমানিয়া বা স্বাধীনতার সাথে একীভূত হওয়ার চেষ্টা করে, পরেরটি ঘটেছিল ১৯৯১ সালের আগস্টে। এর কিছুদিন পরে, ১৯৯২ সালের মার্চ মাসে দুই পক্ষের মধ্যে একটি সামরিক সংঘাত শুরু হয় এবং একই বছরের জুলাইয়ে যুদ্ধবিরতির মাধ্যমে তা শেষ হয়।
জীবাণু নিরোধক
পরিভাষা
• পচন নিবারক - antiseptic
• পরজীবী নিরোধক - antiparasitic
• বৃহৎ ব্যাপ্তির নিরাময়মূলক ঔষধ - broad-spectrum therapeutic
• ব্যাকটেরিয়া জড়কারক - bacteriostatic agent
• ব্যাকটেরিয়া নিরোধক - antibiotic, antibacterial agent
• ব্যাকটেরিয়ানাশক - bactericidal agent
• ভাইরাস নিরোধক - antiviral
• সংক্রমণ নিবারক - disinfectant
১০৪৭
১০৪৭ গ্রেগরীয় বর্ষপঞ্জির একটি সাধারণ বছর।
ছলাং
ছলাং একটি হাস্যরসাত্মক হিন্দি চলচ্চিত্র, যেটি পরিচালনা করেছেন হংসল মেহতা এবং অভিনয় করেছেন রাজকুমার রাও ও নুসরত ভরুচা। চলচ্চিত্রটি প্রযোজনা করেছেন অজয় দেবগন, লাভ রঞ্জন ও অঙ্কুর গার্গ। চলচ্চিত্রটি ২০২০ সালে হলে মুক্তি পাওয়ার ছিল। কিন্তু করোনার কারণে এটি সরাসরি  ২০২০ সালের ১৩ নভেম্বর অ্যামাজন প্রাইম ভিডিওতে অনলাইন মুক্তি পায়। এই সিনেমার প্রাথমিক নাম তুররাম খান রাখা হয়েছিল।
নির্মাণ
শহিদ, সিটিলাইটস, আলিগড় ও ওমের্তার সাফল্যের পর হানসাল মেহতা ও রাজকুমার রাও পঞ্চমবারের মত একই চলচ্চিত্রে যুক্ত হন। এই জুটির চলচ্চিত্র শহিদ ভারত সরকার কর্তৃক প্রদত্ত মর্যাদাবান জাতীয় চলচ্চিত্র পুরস্কারের ৬১ তম আসরে সেরা চলচ্চিত্রের পুরস্কার জিতেছিল। লাভ সেক্স অউর ধোঁকার পর এই চলচ্চিত্রের মাধ্যমে দ্বিতীয়বারের মত পর্দা ভাগাভাগি করবেন রাজকুমার রাও ও নুশরাত ভারুচা। চলচ্চিত্রটি প্রযোজনা করছে অজয় দেবগনের অজয় দেবগন ফিল্মস ও লাভ ফিল্মস।
চলচ্চিত্রটির মুখ্য চিত্রগ্রহণ ২০১৮ সালে পূর্ব ভারতে শুরু হয়।
অর্চনা সোরেং
অর্চনা সোরেং একজন ভারতীয় পরিবেশ কর্মী। তিনি ভারতের ওড়িশা রাজ্যের সুন্দরগড় জেলার রাজগঙ্গপুরের নিকট বিহাবন্ধ গ্রামের খরিয়া আদিবাসী সম্প্রদায়ের অন্তর্ভুক্ত এক নারী। তিনি জলবায়ু পরিবর্তন সম্পর্কে মানুষকে সচেতনতার কাজ করে যাচ্ছেন। এছাড়া আদিবাসী সম্প্রদায়ের ঐতিহ্যগত জ্ঞানের ভাণ্ডারকে এগিয়ে নিয়ে যাওয়া, এই বিষয়ে তথ্য সংগ্রহ, সংরক্ষণ এবং প্রচারের কাজ করে চলেছেন।
জাতিসংঘের সেক্রেটারি-জেনারেল দ্বারা প্রতিষ্ঠিত জলবায়ু পরিবর্তন সম্পর্কিত যুব উপদেষ্টা দলের সাত সদস্যের মধ্যে অর্চনা সোরেংকে নির্বাচিত করা হয়েছে। জাতিসংঘের যুব কৌশলের অংশ হিসাবে তিনি নির্বাচিত হন।
পটভূমি
ওড়িশা রাজ্যের সুন্দরগড় জেলার রাজগঙ্গপুরের কাছে বিহাবন্ধ গ্রামে অর্চনা সোরেঙের বাল্যকাল কাটে। তিনি খরিয়া আদিবাসী সম্প্রদায়ভুক্ত।  বাবার মৃত্যুর পরে তিনি একজন সক্রিয় পরিবেশ কর্মী হিসাবে অংশগ্রহণ করতে শুরু করেন। তিনি ভারতীয় ক্যাথলিক যুব আন্দোলনে সক্রিয় ভূমিকা নিয়েছেন।
তিনি টাটা সামাজিক বিজ্ঞান সংস্থা (টিআইএসএস)-র ছাত্র ইউনিয়নের সভাপতির পদেও ছিলেন। একসময় তিনি আদিবাসী কমিশনের জাতীয় আহ্বায়কের পদ অলঙ্কৃত করেন। এই আদিবাসী কমিশন সাধারণভাবে আদিবাসী যুব চেতনা মঞ্চ নামেও পরিচিত। এই চেতনা মঞ্চ আবার সর্বভারতীয় ক্যাথলিক বিশ্ববিদ্যালয় ফেডারেশনের (এআইসিইউএফ) অন্যতম নির্ভরযোগ্য মঞ্চ। বর্তমানে তিনি ওড়িশার বসুন্ধরা নামক সংস্থায় গবেষণা আধিকারিক হিসাবে কর্মরতা। বসুন্ধরা হলো ওড়িশার ভুবনেশ্বরের একটি অ্যাকশন রিসার্চ এবং পলিসি অ্যাডভোকেসি সংস্থা। এই সংস্থা প্রাকৃতিক সম্পদ নিয়ন্ত্রণ, আদিবাসীদের অধিকার এবং জলবায়ু সংক্রান্ত ন্যায় নিয়ে কাজ করে চলেছে।
অগ্নিবীণা এক্সপ্রেস (ভারত)
১২৩৪১/১২৩৪২ অগ্নিবীণা এক্সপ্রেস হল পশ্চিমবঙ্গের পূর্ব রেলওয়ের অন্তর্গত একটি ট্রেন। এটি দৈনিক সুপারফাস্ট ট্রেন হিসাবে হাওড়া জংশন এবং আসানসোল জংশনের মধ্যে চলাচল করে, যা দৈনিক যাত্রীদের জন্য অত্যন্ত গুরুত্বপূর্ণ ট্রেন।
কোচ পজিশন
ট্রেনটি ২০১৮ সাল থেকে এলএইচবি রেক দিয়ে চলে। ট্রেনটি ১৯টি কোচ নিয়ে গঠিত:
ইঞ্জিন
পুরো যাত্রাপথে এটি একটি হাওড়া-ভিত্তিক ডাব্লুএপি-৭ লোকোমোটিভ দ্বারা পরিবহন করা হয়।
রেক শেয়ারিং
ট্রেনটি শান্তিনিকেতন এক্সপ্রেস এবং কোলফিল্ড এক্সপ্রেসের সাথে রেক শেয়ার করে চলাচল করে।
মন্তব্য
এটি চিত্তরঞ্জন-হাওড়া বিধান এক্সপ্রেস হিসাবে শুরু হয়েছিল কিন্তু পরবর্তীতে ১৯৭০ এর দশকে কার্যকরী কারণে আসানসোলে সংক্ষিপ্তভাবে বন্ধ করা হয়।
এই ট্রেনটি সপ্তাহে ৭ দিন উভয় দিকেই চলে।ব্ল্যাক ডায়মন্ড এক্সপ্রেসের পরে এটি হাওড়া এবং আসানসোলের মধ্যে সেরা ট্রেন।
তথ্যসূত্র
<references group="lower-alpha"/>
থমাস অ্যান্ড্রুজ (বিজ্ঞানী)
থমাস অ্যান্ড্রুজ একজন আইরিশ রসায়নবিদ ও পদার্থবিজ্ঞানী ছিলেন। তিনি বায়বীয় ও তরল পদার্থের দশান্তরের ক্ষেত্রে গুরুত্বপূর্ণ অবদান রেখেছেন। তিনি কুইন্স ইউনিভার্সিটি অফ বেলফাস্টে দীর্ঘদিন রসায়নের অধ্যাপক হিসেবে কাজ করেছেন।
জীবন
থমাস অ্যান্ড্রুজ আয়ারল্যান্ডের বেলফাস্টে জন্মগ্রহণ করেছিলেন। সেখানে তার বাবা একজন লিনেন ব্যবসায়ী ছিলেন। তিনি বেলফাস্ট একাডেমি এবং রয়েল বেলফাস্ট একাডেমিক ইনস্টিটিউশনে অধ্যয়ন করেন। বেলফাস্ট একাডেমিক ইনস্টিটিউশনে তিনি জেমস থমসনের অধীনে গণিত অধ্যয়ন করেন। ১৮৩৮ সালে তিনি গ্লাসগো বিশ্ববিদ্যালয়ে অধ্যাপক থমাস থমসনের অধীনে রসায়ন অধ্যয়নের জন্য যান। তারপরে তিনি ডাবলিনের ট্রিনিটি কলেজে পড়াশোনা করেন। সেখানে তিনি ক্লাসিক্সের পাশাপাশি বিজ্ঞানের ক্ষেত্রে বিশেষত্ব অর্জন করেছিলেন। অবশেষে, ১৮৩৫ সালে এডিনবরা বিশ্ববিদ্যালয় থেকে তিনি চিকিৎসায় ডক্টরেট ডিগ্রি অর্জন করেছিলেন।
১৮৪২ সালে, থমাস অ্যান্ড্রুজ জেন হার্ডি ওয়াকারকে (১৮১৮-১৮৯৯) বিয়ে করেছিলেন। ভূতাত্ত্বিক ম্যারি অ্যান্ড্রুজসহ তাদের ছয়জন সন্তান ছিল।
কাজ
রাসায়নিক ক্রিয়ায় বিকাশিত তাপ সম্পর্কে কাজ করার পর থমাস অ্যান্ড্রুজ বৈজ্ঞানিক তদন্তকারী হিসাবে পরিচিত হয়েছিলেন। এর জন্য রয়্যাল সোসাইটি তাকে ১৮৪৪ সালে রয়্যাল পদক প্রদান করে। এছাড়াও তিনি পদার্থবিজ্ঞানী পিটার গাথ্রি টেইটের সহযোগিতায় ওজোন সম্পর্কে গবেষণা করেন।
তিনি প্রধানত গ্যাসের তরলীকরণের ক্ষেত্রে অবদানের জন্য পরিচিত। ১৮৬০ এর দশকে তিনি গ্যাস সূত্র সম্পর্কে সম্পূর্ণ গবেষণা করেছিলেন। তিনি কার্বন ডাই অক্সাইডের চাপ, তাপমাত্রা এবং আয়তনের সম্পর্ককে প্রকাশ করে। বিশেষ করে, তিনি সংকট তাপমাত্রা এবং সংকট চাপের ধারণাগুলো প্রতিষ্ঠা করেছিলেন। এর মাধ্যমে জানা যায় যে, কোনো ধারাবাহিকতা লঙ্ঘন ছাড়াই কোনো পদার্থ বাষ্প থেকে তরল অবস্থায় চলে যায়।
দশান্তর সম্পর্কে থমাস অ্যান্ড্রুজের পরীক্ষা-নিরীক্ষায়, তিনি দেখিয়েছিলেন যে কার্বন ডাই অক্সাইড একাত্ততা হারানো ছাড়াই তরল এবং গ্যাসীয় অবস্থার মধ্যে স্থানান্তরিত হতে পারে। গাণিতিক পদার্থবিজ্ঞানী জোসিয়াহ উইলার্ড গিবস মুক্ত শক্তি সমীকরণের সমর্থনে এই ফলাফলগুলো উদ্ধৃত করেছেন। থমাস অ্যান্ড্রুজের এই ফলাফলের জন্য গবেষকদের মধ্যে গ্যাসকে তরলে পরিণত করার প্রতিযোগিতা হয়। ১৮৭৭-৭৮ সালে লুই পল কেইলেটেট প্রথমবার অক্সিজেন এবং নাইট্রোজেন গ্যাসকে তরলে পরিণত করেছিলেন।
উল্লেখযোগ্য লেখা
• থমাস অ্যান্ড্রুজ, "The Bakerian Lecture: On the Continuity of the Gaseous and Liquid States of Matter" (১৮৬৯)
• - থমাস অ্যান্ড্রুজের জীবনী
আরও পড়ুন
•
মধ্যপ্রদেশের ইতিহাস
ভারতীয় রাজ্য মধ্যপ্রদেশের ইতিহাস-কে তিনটি ভাগে বিভক্ত করা যায়। প্রাচীন যুগে এই অঞ্চলটি যথাক্রমে নন্দ, মৌর্য ও গুপ্ত সাম্রাজ্যের অধীন ছিল। মধ্য যুগে এই অঞ্চলটিতে দুটি রাজপুত রাজবংশের উত্থান হয়, যথাক্রমে পারমার রাজবংশ ও চান্দেলা রাজবংশ, যার মধ্যে শেষোক্ত রাজবংশের রাজত্বকালেই খাজুরাহের মন্দির গুলির নির্মাণ হয়। এই মধ্য যুগেই মালওয়া সুলতানী বংশও রাজত্ব করে। আধুনিক যুগে মধ্যপ্রদেশে মুঘল সাম্রাজ্য ও মারাঠা সাম্রাজ্য এবং ব্রিটিশ সাম্রাজ্যের উত্থান হয়।
ব্রিটিশ ভারতের দেশীয় রাজ্য গুলির মধ্যে গোয়ালিয়র, ইন্দোর, ও ভোপাল আধুনিক মধ্যপ্রদেশের অন্তর্গত ছিল। বিংশ শতাব্দির মধ্যভাগ পর্যন্ত এখানে ব্রিটিশ শাসন চলেছিল, যা ১৯৪৭ এ ভারত স্বাধীন হওয়ায় শেষ হয়। আজকের মধ্যপ্রদেশ ১৯৫৬ সালে  গঠন হয় ও ২০০০ সালে  মধ্যপ্রদেশ থেকে কিছু অংশ নিয়ে  ছত্তিশগড় গঠন হয়।
প্রাচীন ইতিহাস
প্রথম বৈদিক যুগে, বিন্ধ্য পর্বতমালা ইন্দো-আর্য অঞ্চলের দক্ষিণ সীমান্ত চিহ্নিত করত। প্রাচীনতম সংস্কৃত সাহিত্য ঋগ্বেদে, নর্মদা নদীর উল্লেখ নেই। ৪র্থ খৃষ্টপূর্বে ব্যাকরণবিদ পাণিনি মধ্যভারতে অবন্তী জনপদের কথা উল্লেখ করেছেন। সেখানে নর্মদার দক্ষিণে শুধুমাত্র অশ্মক রাজ্যের উল্লেখ আছে। বৌদ্ধ গ্রন্থ অঙ্গুত্তরনিকায় যে ষোলোটি মহাজনপদের উল্লেখ আছে তার মধ্যে শুধুমাত্র অবন্তী,চেদি ও বৎস মধ্যপ্রদেশের কিছু অংশ নিয়ে ছিল। মহাবস্তুতে দশহর্ন নামে একটি রাজত্বের উল্লেখ আছে যেটি মালবের দক্ষিণে ছিল। পালি ভাষায় লিখিত বিভিন্ন বৌদ্ধ রচনায় (উজ্জয়িনী), (বিদিশা), (মাহিষ্মতি) ইত্যাদি মধ্য ভারতের অনেক নগরের উল্লেখ পাওয়া যায়।
প্রাচীন গ্রন্থ অনুযায়ী, অবন্তী রাজ্যটিতে যথাক্রমে হৈহয় রাজবংশ, ভিতিহোরা রাজবংশ (হৈহয় রাজবংশের একটি শাখা) এবং প্রদ্যোত রাজবংশ রাজত্ব করেছে।  প্রদ্যোত রাজবংশের শাসনকালে ভারতীয় উপমহাদেশে অবন্তী যথেষ্ট ক্ষমতাশালী হয়ে উঠেছিল। পরবর্তীকালে শিশুনাগ রাজবংশের রাজত্বকালে এটি মগধ সাম্রাজ্যের অন্তর্ভুক্ত হয়।   পরবর্তীকালে নন্দ সাম্রাজ্য শিশুনাগ রাজবংশকে উৎখাত করে, যারা আবার  মৌর্য্য সাম্রাজ্য দ্বারা উৎপাটিত হয়।
মৌর্য এবং তার পরবর্তী শাসকগণ
খৃ.পূ. ৬ঠ শতাব্দিতে ভারতীয় নগরসভ্যতার যে জোয়ার দেখা দেয়, তাতে উজ্জয়িনী নগরী হয়ে ওঠে তার প্রধান কেন্দ্র এবং মালবে বা অবন্তী রাজ্যের প্রমূখ নগরী। এর আরও পূর্বদিকে ছিল বর্তমান বুন্দেলখন্ডে চেদি রাজ্যের অবস্থান। খৃ.পূ. ১৫ শতকে, চন্দ্রগুপ্ত মৌর্য্য ভারতের উত্তরাংশকে সম্মিলিত করে মৌর্য্য সাম্রাজ্যের প্রতিষ্ঠা করেন, যার মধ্যে বর্তমান মধ্যপ্রদেশের অনেকাংশই অন্তর্ভুক্ত ছিল। শোনা যায় রাজা অশোকের মহিষী ছিলেন বিদিশা নগরীর কন্যা—যেটি বর্তমান ভোপালের কাছে ছিল। সম্রাট অশোকের মৃত্যুর পর মৌর্য সাম্রাজ্যের পতন শুরু হয় এবং খৃ.পূ. ৩য় থেকে ১ম শতকে, মধ্যভারতের অধিকার নিয়ে শক, কুষাণ ও স্থানীয় কিছু রাজবংশের মধ্যে প্রতিযোগিতা শুরু হয়। খৃ.পূ. ১ম শতাব্দিতে, উজ্জয়িনী পশিম ভারতের প্রমূখ বাণিজ্যকেন্দ্র হিসেবে প্রতিষ্ঠা পায়, যেটি গঙ্গা অববাহিকার সমতলভূমি ও আরব সাগর উপকূলস্থ ভারতীয় নৌবন্দরের মধ্যবর্তী বাণিজ্যপথের মধ্যে ছিল। এই নগরী হিন্দু ও বৌদ্ধ ধর্ম চর্চার একটি কেন্দ্রও ছিল। দাক্ষিণাত্য মালভূমির উত্তরাংশে  সাতবাহন সাম্রাজ্য ও  পশ্চিম সত্রাপের শক সাম্রাজ্য মধ্যপ্রদেশের অধিকার পাওয়ার জন্য  ১ম থেকে ৩য় খৃষ্টাব্দ পর্যন্ত যুদ্ধে নিরত ছিল।
খৃষ্টীয় ২য় শতকে দাক্ষিণাত্যের সাতবাহন সাম্রাজ্যের রাজা গৌতমীপুত্র সাতকর্ণি যুদ্ধে শকদের প্রবলভাবে পরাজিত করে মালবের ও গুজরাটের কিছু অংশ জয় করেন।
৪র্থ ও ৫ম শতাব্দিতে ভারতের উওরাংশে গুপ্ত সাম্রাজ্য শাসন প্রতিষ্ঠা করে যা ভারতের "স্বর্ণ যুগ" হিসাবে চিহ্নিত। পরিব্রাজক ও উচ্ছকল্প বংশরা মধ্যপ্রদেশে ওই সময়ে শাসন করেছেন যারা গুপ্ত সাম্রাজ্যের অধীনে সামন্ত রাজা ছিলেন। ৫ম শতাব্দির শেষ দিকে, গুপ্ত সাম্রাজ্যের দক্ষিণ দিকের প্রতিবেশি, বাকাটক রাজবংশ দাক্ষিণাত্যের উত্তরাংশের শাষক ছিল যারা আরব সাগর ও বাংলার মধ্যবর্তী দাক্ষিণাত্যের মালভূমি অঞ্চল শাসন করত। এই সব রাজত্বই ৫ম শতাব্দির শেষভাগে অবলুপ্ত হয়।
কাইল মেয়ার্স
কাইল রিকো মেয়ার্স (Kyle Mayers; জন্ম: ৮ সেপ্টেম্বর, ১৯৯২) বার্বাডোসে জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য তিনি। ২০২০-এর দশকের সূচনালগ্ন থেকে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করছেন। ফেব্রুয়ারি, ২০২১ সালে অভিষেক ঘটা টেস্টে ২১০ রানের অপরাজিত ইনিংস খেলেন তিনি।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস দলের প্রতিনিধিত্ব করেন কাইল মেয়ার্স। দলে তিনি মূলতঃ অল-রাউন্ডার হিসেবে খেলছেন। বামহাতে ব্যাটিংয়ের পাশাপাশি ডানহাতে মিডিয়াম বোলিংয়ে পারদর্শী তিনি।
প্রথম-শ্রেণীর ক্রিকেট
প্রথম-শ্রেণীর ক্রিকেটার শার্লি ক্লার্কের পুত্র তিনি। ২০১২ সালের আইসিসি অনূর্ধ্ব-১৯ ক্রিকেট বিশ্বকাপে ওয়েস্ট ইন্ডিজ দলের পক্ষে খেলছেন।
২০১৫ সাল থেকে কাইল মেয়ার্সের প্রথম-শ্রেণীর খেলোয়াড়ী জীবন চলমান রয়েছে। বার্বাডোস দলের নিয়মিত খেলোয়াড় তিনি। বামহাতি ব্যাটসম্যান কাইল মেয়ার্স কার্যকর মিডিয়াম পেস বোলিংয়ে দক্ষতা প্রদর্শন করেছেন। সিমারদের বিপক্ষে তাকে দূর্দান্ত খেলতে দেখা গেলেও স্পিনারদের বিপক্ষে বেশ দূর্বলতা রয়েছে তার।
বার্বাডোসের পক্ষে আঞ্চলিক ক্রিকেটে কিছু দর্শনীয় ক্রীড়াশৈলী প্রদর্শনের কারণে তাকে দলে ফিরিয়ে আনা হয়। অক্টোবর, ২০১৯ সালে বার্বাডোস দলের পক্ষে রিজিওন্যাল সুপার৫০ প্রতিযোগিতায় খেলার জন্যে মনোনীত হন। ২০১৯-২০ মৌসুমে পেশাদারী পর্যায়ে প্রথম শতরানের ইনিংস খেলেন। রিজিওন্যাল সুপার৫০ প্রতিযোগিতায় লিওয়ার্ড আইল্যান্ডসের বিপক্ষে মাঝারিসারির ব্যাটসম্যান হিসেবে ১১৩ রানের ইনিংস খেলেন। জানুয়ারি, ২০২০ সালে ওয়েস্ট ইন্ডিজ চ্যাম্পিয়নশীপের উদ্বোধনী দিনে প্রথম-শ্রেণীর ক্রিকেটে তিনি তার প্রথম শতরানের ইনিংস খেলেন। চারদিনের ঐ প্রতিযোগিতায় তার দল শিরোপা জয় করে ও জার্মেইন ব্ল্যাকউডের পর রান সংগ্রহকারীদের তালিকায় দ্বিতীয় স্থান দখল করেন।
জুলাই, ২০২০ সালে বার্বাডোস ট্রাইডেন্টসের পক্ষে ক্যারিবীয় প্রিমিয়ার লীগে খেলার জন্যে মনোনীত হন। ২০২০ সালে সিপিএলে বার্বাডোস ট্রাইডেন্টসের পক্ষে খেলার পর ঐ বছরের শেষদিকে টি২০আইয়ে তাকে রাখা হয়। প্রথম দুইটি খেলায় তেমন ভালোমানের ক্রীড়া নৈপুণ্য প্রদর্শন না করা সত্ত্বেও ২০২১ সালের শুরুতে বেশ কয়েকজন জ্যেষ্ঠ খেলোয়াড়দের অনুপস্থিতির কারণে বাংলাদেশ গমনার্থে টেস্ট ও ওডিআই দলে তাকে রাখা হয়।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্ট, তিনটিমাত্র একদিনের আন্তর্জাতিক ও দুইটিমাত্র টি২০আইয়ে অংশগ্রহণ করেছেন কাইল মেয়ার্স। ৩ ফেব্রুয়ারি, ২০২১ তারিখে চট্টগ্রামে স্বাগতিক বাংলাদেশ দলের বিপক্ষে টেস্ট ক্রিকেটে অভিষেক ঘটে তার। খেলায় তিনি প্লেয়ার অব দ্য ম্যাচের পুরস্কার লাভ করেন। অন্যদিকে, ২০ জানুয়ারি, ২০২১ তারিখে ঢাকায় একই দলের বিপক্ষে একদিনের আন্তর্জাতিকে অভিষেক ঘটে তার। ২৫ জানুয়ারি, ২০২১ তারিখে চট্টগ্রামে একই দলের বিপক্ষে সর্বশেষ ওডিআইয়ে অংশ নেন তিনি।
অক্টোবর, ২০২০ সালে নিউজিল্যান্ড গমনার্থে ওয়েস্ট ইন্ডিজের টি২০আই দলের সদস্যরূপে মনোনীত হন। ২৯ নভেম্বর, ২০২০ তারিখে মাউন্ট মুঙ্গানুইয়ে অনুষ্ঠিত সিরিজের দ্বিতীয় টি২০আইয়ে স্বাগতিক নিউজিল্যান্ড দলের বিপক্ষে অভিষেক ঘটে তার।
চ্যানেল আই
চ্যানেল আই বাংলাদেশের একটি উপগ্রহ-ভিত্তিক ও বাংলা ভাষায় সম্প্রচারিত টেলিভিশন চ্যানেল। এটি ইমপ্রেস গ্রুপের অধীনে কার্যরত। ঢাকার তেজগাঁও এলাকাতে টিভি চ্যানেলটির প্রধান কার্যালয় অবস্থিত। ১৯৯৯ সালের ১ অক্টোবর তারিখে সম্প্রচার শুরু করে।